标题：郑清之
人物简介
郑清之，生于宋孝宗淳熙三年，卒于理宗淳祐十一年，年七十六岁。少能文，从楼昉学，为楼钥称赏。嘉泰二年（1202）入太学。嘉定十年（1217），登进士第，调峡州（今湖北宜昌）教授。累迁国子学录。参与丞相史弥远定策，废太子竑，拥立理宗，后授王宫教授，迁宗学博士、宗正寺丞兼权工部郎、签事枢密院事。绍定三年（1230）授参政政事。绍定六年（1233）史弥远卒后，累官右丞相兼枢密使，疏请召还直臣真德秀等人，为帝采纳，时号“小元祐”。端平二年（1235）特进左丞相。嘉熙二年（1238）封申国公。后历封卫国公、越国公。屡辞不已，拜太傅，保宁军节度使，进封齐国公。淳祐七年（1247）获准辞官，放浪湖山，寓身僧刹。两年后复相位。致仕卒，谥忠定，赠尚书令，追封魏郡王。清之的代言奏对，多不存稿。工笔札，书法遒秀逸致，书迹见《凤墅续法帖》。著有《安晚集》六十卷，《宋史本传》行于世。[1]
宋史文载
郑清之字德源，庆元之鄞人。初名燮，字文叔。少从楼昉学，能文，楼钥亟加称赏。嘉泰二年，入太学。十年，登进士第，调峡州教授。帅赵方严重，靳许可，清之往白事，为置酒，命其子范、葵出拜  相关书籍，方掖清之无答拜，且曰：“他日愿以二子相累。”湖北茶商群聚暴横，清之白总领何炳曰：“此辈精悍，宜籍为兵，缓急可用。”炳亟下召募之令，趋者云集，号曰“茶商军”，后多赖其用。调湖、广总所准备差遣、国子监书库官。十六年，迁国子学录。丞相史弥远与清之谋废济国公，事见《皇子竑传》。俄以清之兼魏惠宪王府教授，迁宗学谕，迁太学博士，皆仍兼教授。宁宗崩，丞相入定策，诏旨皆清之所定。
理宗即帝位，授诸王宫大小学教授，迁宗学博士、宗正寺丞兼权工部郎、兼崇政殿说书。帝问外人因阁子库进丝履有谤议，清之言：“禁中服用颇事新洁者。”帝曰：“故事，月进?奚数两，朕非敝不易，何由致谤？”清之奏：“孝宗继高宗，故俭德易章，陛下继宁考，故俭德难著。宁考自奉如寒士，衣领重浣，革舄屡补，今欲俭德著闻，须过于宁考方可。”帝嘉纳。
宝庆元年，改兼兵部兼国史院编修官、实录院检讨官，迁起居郎，仍兼史官、说书、枢密院编修官。二年，权工部侍郎，暂权给事中，进给事中，升兼同修国史、实录院同修撰。绍定元年，迁翰林学士、知制诰兼侍读，升兼修国史实录院修撰、端明殿学士、签书枢密院事。三年，授参知政事兼签书枢密院事。四年，兼同知枢密院事。六年，弥远卒，命清之为右丞相兼枢密使。
端平元年，上既亲总庶政，赫然独断，而清之亦慨然以天下为己任，召还真德秀、魏了翁、崔与之、徐侨、赵汝谈、尤焴、游似、洪咨夔、王遂、李宗勉、杜范、徐清叟、袁甫、李韶，时号“小元祐。”大者相继为宰辅，惟与之终始辞不至，遣逸如刘宰、赵蕃皆见旌异。是时金虽亡而入洛之师大溃。二年，上疏乞罢，不可，拜特进、左丞相兼枢密使。三年八月，霖雨大风，四疏丐去。九月，禋祀雷变，请益力。乃授观文殿大学士、醴泉观使兼侍读，四疏控辞，依旧大学士、提举洞霄宫。及闻边警，密疏：“恐陛下忧悔太过，以汩清明之躬，累刚大之志。”嘉熙三年，封申国公。四年，遣中使赐御书“辅德明谟之阁”，赐楮十万缗为筑室，乃日与宾客门生相羊山水间。
淳祐四年，依前观文殿大学士、醴泉观使兼侍读，屡辞不允，拜少保、观文殿大学士、醴泉观使兼侍读，进封卫国公。趣入见，有旨赐第。五年正月，上寿毕，亦疏丐归，不允。拜少傅，依前观文殿大学士、醴泉观使兼侍读，进封越国公。居无何，丧其子士昌，决意东还，又不许。拜少师、奉国军节度使，依前醴泉观使兼侍读、越国公，赐玉带，更赐第于西湖之渔庄。进读《仁皇训典》，谓：“仁祖之仁厚，发为英明，故能修明纪纲，而无宽弛不振之患；孝宗之英明，本于仁厚，故能涵养士气，而无矫励峭刻之习。盖仁厚、英明二者相须，此仁祖、孝宗所以为盛也。”帝褒谕之。
六年，拜太保，力辞。故事，许回授子孙，清之请追封高祖洽，帝从之，盖异恩也。七年，拜太傅、右丞相兼枢密使、越国公。中使及门，清之方放浪湖山，寓僧刹，竟夕不归。诘旦内引，叩头辞免，帝勉谕有外间所不及知者。甫退，则中使接踵而至。或请更化改元，清之曰：“改元，天子之始事，更化，朝廷之大端，汉事已非古，然不因易相而为之。”
帝以边事为忧，诏赵葵以枢使视师，陈靴以知枢密院事帅湖、广，二人方辞逊，会清之再相，力主之，科降辟置无所留难，葵、靴遂往。于是战于泗水、涡口、木库，皆以捷闻。九年，拜太师、左丞相兼枢密使，辞太师不拜，依前太傅。每谓天下之财困于养兵，兵费困于生券，思所以变通之，遇调戍防边，命枢属量远近以便其道涂，时缓急以次其遣发。又议移岁调兵屯以戍淮面，并军分头目以节廪稍，先移镇江策胜一军屯泗水，公私便之。
诸路亏盐，执其事者破家以偿，清之核其犯科者追理，挂误者悉蠲之，全活甚众。沿江算舟之赋素重，清之次第停罢，如池之雁氵义有大法场之目，其钱分隶诸司，清之奏罢其并缘渔取者，盖数倍公家之入，合分隶者从朝廷偿之。报下，清之方与客饮，举杯曰：“今日饮此酒殊快！”四上谢事之章。
十年，进《十龟元吉箴》，一持敬，二典学，三崇俭，四力行，五能定，六明善，七谨微，八察言，九惜时，十务实。疏奏：“敬天之怒易，敬天之休难，天怒可忧而以为易，天休可喜而以为难，何哉？盖忧则惧心生，惧则怒可转而为休；喜则玩心生，玩则休或转而为怒。”帝大喜，命史官书之，赐诏奖谕。十一年，十疏乞罢政，皆不许。拜太师，力辞。有事于明堂，有旨閤门给扶掖二人，再赐玉带，令服以朝。十一月丁酉，退朝感寒疾，危甚，犹以未得雪为忧。俄大雪，起曰：“百官贺雪，上必甚喜。”命掬雪床前观之。累奏乞罢政，不允，奏不已，拜太傅、保宁军节度使充醴泉观使，进封齐国公致仕。卒，遗表闻，帝震悼，辍朝三日，特赠尚书令，追封魏郡王，赐谥忠定。
清之不好立异，汤巾尝论事侵清之，及清之再相，巾求去，清之曰：“己欲作君子，使谁为小人。”力挽留之。徐清叟尝论列清之，乃引之共政。赵葵视师年余，乞罢，上未有以处之，清之曰：“非使作相不足以酬劳，陛下岂以臣故耶？臣必不因葵来遽引退，臣愿为左，使葵居右。”上讫从之，然葵竟不果来。
清之代言奏对，多不存稿，有《安晚集》六十卷。清之自与弥远议废济王竑，立理宗，骎骎至宰辅，然端平之间召用正人，清之之力也。至再相，则年齿衰暮，政归妻子，而闲废之人或因缘以贿进，为世所少云。[2-3]
人物墓葬
郑清之墓在饶平县海山镇坂上村三百门大湾山北麓，墓区保护地1500平方米，为夯贝灰沙结  郑清之夫人墓构。墓座东南向西北，碑文楷书阴刻“宋祖敕封考踢进士第右丞相太傅卫国公净庵清之郑公墓，敕封妣一品夫人闺淑樊氏”。现为县文物保护单位。
作品选摘
诗作【妾薄命】
妾有一片心，奚啻金与石。金石尚可磨，此心终不易。
妾有金错刀，不买珠与翠。一笑向尊前，愿买郎心醉。
娟娟桃李花，东风荡柔枝。见郎郎弗顾，掩面啼春闺。
【灯薪】
小草虚心不染尘，传灯会上屡焚身。光明一点元无尽，漫结空花作好春。
【荷花】
一样娉婷绝代无，水宫鱼贯出琼铺。缘何买得凌波女，为有荷盘万斛珠。
【虹出】
轻红浇翠抹弓腰，高映斜阳跨碧霄。半似一条琼玉带，合成五色水晶桥。
【冬瓜】
剪剪黄花秋后春，霜皮露叶护长身。生来笼统君休笑，腹裹能容数百人。
【茄子】
青紫皮肤类宰官，光圆头脑作僧看。如何缁俗偏同嗜，入口元来听一般。
【夜雨】
依风急雨垫秋清，疏数无时总有声。最是可怜云裹月，几番阴翳几番明。
【檐前蜘蛛】
如蚕吐纬逢萦缠，出没无踪屋陋边。怀毒满身如蝎大，谩张罗网欲谩天。
【臂疼医令灼艾戏成】
幻体当如泡影观，法身清净本坚完。四千八万陀罗臂，艾炷教君何处安。
【田家】
老农喜说田家早，缺月疏星穿木杪。洗铮燎草作晨炊，麦饭咽甘虫食蓼。
儿牵秧马妇携笠，泥滑不嫌春雨少。平畴拍拍水连堤，姑恶数声天欲晓。
【晨兴散步二首】
僧居西畔鹤居南，我向中边住此庵。岁晚结交松莫逆，老来知味菜分甘。
禅心每日闲中得，世事新从梦裹谙。隐几空明香穗断，净揩双目对晴岚。
晚岁知非蘧伯玉，前身作脱戒师兄。青山不灼利名火，白发能销忿欲兵。
境对虚空全体现，眼无拣择内心平。晓窗醒寂关何事，到枕清钟一两声。
【次抱拙妆薄命】
落花流水何纷纷，三分春色二分尘。黄鹂绕树恋不得，蝶蜂浪作花都巡。
昨日繁华今寂寞，飘零多属风雨晨。金谷无人粉香死，锦踪绣迹俱成陈。
世人重花不重叶，林园自此无精神。东君年少时，酷爱枝头花。
庸奴桃李妾姚魏，满蹊未数黄娘家。一朝弃背春风老，懒踏长门阶上草。
芳菲特暂欢，颜色不长好。白头事人那可期，不堪重赋章台诗。词作【念奴娇】
楚天霜晓，看老来秋圃，寒花犹在。金阙栽培端正色，全胜东篱风采。
雅韵清虚，幽香淡泊，惟有陶家爱。由他尘世，落红愁处如海。
多少风雨飘摇，夫君何素，晚节应难改。休道三闾曾旧识，轻把木兰相对。
延桂同盟，索梅为友，不复娇春态。年年秋後，笑观芳草萧艾。